Øjvind Moestrup
Øjvind Moestrup er en dansk botaniker. Har var professor i botanik ved Københavns Universitet 1992-2012 og har siden været emeritus med anden tilknytning. I fagkredse er Øjvind Moestrup internationalt kendt for sine studier vha. elektronmikroskop af strukturer hos encellede alger og sine bidrag til fortolkningen af disse strukturers betydning for algernes slægtskabsforhold. Han har desuden bidraget til forståelsen af algernes udvikling og dermed de tidlige faser af livets historie.
Blandt Øjvind Moestrups vigtige arbejder er hans disputats fra 1983 om sammenlignende studier af svingtrådsstrukturen hos flagellater. Øjvind Moestrup har også været igangsætter for en række forskningsprogrammer vedrørende giftige, encellede alger, der ved masseforekomst indebærer betydelige miljørisici, bl.a. fiskedød og muslingeforgiftning.
Øjvind Moestrup er medlem af Det Kongelige Danske Videnskabernes Selskab.